**Ձողացատկի աստղեր**-ը՝ **Pole Vault Stars**-ը ձողացատկի ամենամյա մրցություն էր, որը սովորաբար անց էր կացվում փետրվարին Ուկրաինայի Դոնեցկ քաղաքի Դրուժբա մարզապալատում։ Մարզական այդ միջոցառումը հիմնադրվել է 1990 թվականին, Դոնեցկ քաղաքում մեծացած նշանավոր թեթևաթլետ, ձողացատկի համաշխարհային բազմաթիվ ռեկորդների հեղինակ Սերգեյ Բուբկայի կողմից։ Բուբկան իր երևելի մարզական կարիերան ավարտեց 2001 թվականին անցկացված **Pole Vault Stars** մրցման շրջանակում կազմակերպված հանդիսավոր արարողությամբ։

Պատմություն
-----------

Միջոցառման պատմությունը սկսվում է 1990 թվականից, երբ Բուբկան ձողացատկի մարզադահլիճային մրցումների համաշխարհային ռեկորդ սահմանեց՝ 6,05: մ. Նա հետագայում սահմանեց ևս երկու մարզադահլիճային համաշխարհային ռեկորդ. նախ՝ 611 մետր՝ 1991 թվականին և այնուհետև 6,15 մետր՝ 1993 թվականին։ Ընդ որում՝ նրա այդ վերջին ռեկորդը պահպանվեց 21 տարի և միայն 2014 թվականին Ռենո Լավիլենիին հաջողվեց 1 սանտիմետրով գերազանցել-բարելավել այն։ Ռուս մարզուհի Ելենա Իսինբաևան շարունակեց մարզական այս միջոցառման ռեկորդային ավանդույթները՝ սահմանելով երկու համաշխարհային ռեկորդ՝ դոնեցկյան մրցասպարեզում 2004 թվականին տեղի ունեցած իր առաջին մրցելույթներով։ Եվ հետագայում՝ 2004-ից 2009 թվականներին Pole Vault Stars-ի մրցումներում նա ամեն տարի նոր համաշխարհային ռեկորդ է սահմանել։ Ընդ որում՝ 2009 թվականի մրցումներում երկու անգամ է գերազանցել կանանց համաշխարհային ռեկորդը։

Միջոցառման երկարամյա տիտղոսային հովանավորն էր Zepter International-ը։ Մրցումների ներկայիս կոմերցիոն գործընկերը՝ Samsung-ը, տիտղոսային հովանավորն է 2011 թվականից։

2014 թվականի մրցումներից օրեր անց, որտեղ Լավիլենին սահմանեց նոր համաշխարհային ռեկորդ, Դոնեցկ քաղաքը դարձավ Դոնբասում ծայր առած պատերազմի էպիկենտրոնը։ Շարունակվող պատերազմական իրադրության պատճառով Pole Vault Stars-ի հետագա մրցումները չեղարկվեցին։ 2015 թվականին Դոնեցկից Կիև տեղափոխված միջոցառումը ևս վերջին պահին չեղարկվեց։ Դրանից հետո՝ 2016 թվականին Լավիլենին համագործակցեց Բուբկայի հետ՝ մեկնարկելու Pole Vault Stars-ի իրավահաջորդ նոր մրցաշարը, որը կոչվում է All Star Perche և անց է կացվում Ֆրանսիայում։

Հաղթողներ
---------

Մրցումների հիմնադիր Սերգեյ Բուբկայի արձանը, որը կանգնած է հյուրընկալող քաղաքում՝ Դոնեցկում։
**Բանալի:**  **Meeting record**

| Տարին | Տղամարդկանց մրցումների հաղթող | Ցուցանիշը (մ) | Կանանց մրցումների հաղթող | Ցուցանիշը (մ) |
| --- | --- | --- | --- | --- |
| 1990 |  Սերգեյ Բուբկա (UKR) | 6.05 |  |  |
| 1991 |  Սերգեյ Բուբկա (UKR) | 6.11 |  |  |
| 1993 |  Սերգեյ Բուբկա (UKR) | 6.15 |  |  |
| 2004 |  Ջուզեպե Ջիբիլիսկո (ITA) | 5.82 | Ռուսաստան Ելենա Իսինբաևա | 4.83 |
| 2005 |  Դերեկ Մայլս (USA) | 5.85 | Ռուսաստան Ելենա Իսինբաևա | 4.87 |
| 2006 | Պաուլ Բուրգես | 5.80 | Ռուսաստան Ելենա Իսինբաևա | 4.91 |
| 2007 | Պաուլ Բուրգես | 5.80 | Ռուսաստան Ելենա Իսինբաևա | 4.93 |
| 2008 |  Մաքսիմ Մազուրիկ (UKR) | 5.81 | Ռուսաստան Ելենա Իսինբաևա | 4.95 |
| 2009 | Սթիվ Հուքեր | 5.92 | Ռուսաստան Ելենա Իսինբաևա | 5.00 |
| 2010 |  Պժեմիսլավ Չերվինսկի (POL) | 5.82 | Ռուսաստան Ելենա Իսինբաևա | 4.85 |
| 2011 |  Ռենո Լավիլենի (FRA) | 5.93 | Ռուսաստան Ելենա Իսինբաևա | 4.85 |
| 2012 |  Ռենո Լավիլենի (FRA) | 5.82 |  Յիրժինա Պտաչնիկովա (CZE) | 4.70 |
| 2013 |  Ռենո Լավիլենի (FRA) | 5.85 | Կուբա Յարիսլի Սիլվա | 4.76 |
| 2014 |  Ռենո Լավիլենի (FRA) | 6.16 | Բրազիլիա Ֆաբիանա Մուրեր | 4.62 |

Ծանոթագրություններ
------------------

1. ↑  Ramsak, Bob (2006-02-12). Isinbayeva 4.91 World Indoor record in Donestsk - Updated. IAAF. Retrieved on 2011-02-12.
2. ↑  Biography Արխիվացված 2011-04-15 Wayback Machine. Sergey Bubka. Retrieved on 2011-02-12.
3. ↑  Ramsak, Bob (2005-02-11). Donetsk prepares annual welcome for high flying stars - PREVIEW. IAAF. Retrieved on 2011-02-12.
4. ↑  POLE VAULT STARS; Bubka Can't Improve on Record. *New York Times* (1998-01-26). Retrieved on 2011-02-12.
5. ↑  Athletics: Much maligned mercenary who never fails to entertain. *The Independent*. Retrieved on 2011-02-12.
6. ↑  Isinbayeva sets new World record of 4.83m - updated report with full results and quotes. IAAF (2004-02-15). Retrieved on 2011-02-12.
7. ↑  Ramsak, Bob (2010-03-07). Isinbayeva clears 4.85m in Donetsk, Czerwinski improves to 5.82m. IAAF. Retrieved on 2011-02-12.
8. ↑  Ramsak, Bob (2005-02-13). Isinbayeva is immediately up, up and away to a new season and a new World Indoor record!. IAAF. Retrieved on 2011-02-12.
9. ↑  Isinbayeva debuts with 5.00m World indoor record in Donetsk! - UPDATED. IAAF (2009-02-15). Retrieved on 2011-02-12.
10. ↑  Zepter - Pole Vault Stars. All-Russia Athletics Federation (2010). Retrieved on 2011-02-12.
11. ↑  Isinbayeva and Lavillenie improve their World season leads in Donetsk. IAAF (2011-02-12). Retrieved on 2011-02-12.

Արտաքին հղումներ
----------------

* Սերգեյ Բուբկայի պաշտոնական կայք Արխիվացված 2017-08-10 Wayback Machine 2017-08-10 </link>
* Պրոֆիլը  European Athletic s- ից